ഫോണ് കോളിന് പകരം ഫോണ് കോള്, ഇത് സുവാരസിന്റെ പ്രതികാരം! ബാഴ്സലോണയെ സുവാരസും അത്ലറ്റിക്കോ മാഡ്രിഡും ദയനീയമായി പരാജയപ്പെടുത്തുന്ന കാഴ്ച്ചയായിരുന്നു ലാ ലീഗയില് ഇന്ന് കണ്ടത്. എതിരില്ലാത്ത രണ്ട് ഗോളുകള്ക്കാണ് അത്ലറ്റിക്കോ മാഡ്രിഡിനോട് ബാഴ്സലോണ പരാജയപ്പെട്ടത്. ഒരു അസിസ്റ്റും ഒരു ഗോളുമായി കളം നിറഞ്ഞ് നിന്നതും സുവാര്സായിരുന്നു. ബാഴ്സലോണ കോച്ച് റൊണാള്ഡ് കൊമാനെതിരെ മധുര പ്രതികാരം വീട്ടുന്ന സുവാരസിനേയും ഫുട്ബോള് ആരാധകര് ഇന്നു കണ്ടു. ബാഴ്സലോണക്കെതിരായ ഗോള് സെലിബ്രേറ്റ് ചെയ്യാതിരുന്ന സുവാരസ് എന്നാല് ഫോണ് വിളിക്കുന്ന ആംഗ്യം ഗാലറിയെ ചൂണ്ടി കാണിച്ചിരുന്നു. മുന്പ് ക്യാമ്ബ് നൗവില് നിന്ന് അപമാനിതനായി കളം വിടുമ്ബോള് സുവാരസിനെ 60 സെക്കന്റ് നീണ്ട് നിന്ന ഒരു ഫോണ് കോളിലൂടെയാണ് പരിശീലകനായ കൊമാന് ടീമില് ഇടമില്ലെന്ന കാര്യം അറിയിച്ചതെന്ന റിപ്പോര്ട്ടുകള് പുറത്ത് വന്നിരുന്നു. അന്നത്തെ ഫോണ് കോളിനെ ഓര്മ്മിക്കുന്നതായിരുന്നു ഇന്നത്തെ സുവാരസിന്റെ മധുര പ്രതികാരം. ലിവര്പൂളില് നിന്നും 2014ല് ബാഴ്സയില് എത്തിയ സുവാരസ് 283 മത്സരങ്ങളില് നിന്നും 195 ഗോളുകളാണ് അടിച്ച് കൂട്ടിയത്. അപ്രതീക്ഷിതമായി ക്യാമ്ബ് നൗ വിട്ട സുവാരസ് അത്ലറ്റിക്കോ മാഡ്രിഡില് മിന്നും ഫോമിലാണ്. സിമിയോണിക്കും സംഘത്തിനുമൊപ്പം ലാ ലീഗ കിരീടമുയര്ത്താനും സുവാരസിനായി.